જસદણના ખેડુત સંમેલન અંગે ગુજરાત સરકારના સરદાર પટેલ સહભાગી જળસંચય યોજનાના ચેરમેન અને જસદણના પૂર્વ ધારાસભ્ય ડો. ભરતભાઈ બોઘરાએ જણાવ્યુ હતું કે કોંગ્રેસ ખેડુતોના નામે રાજકીય રોટલા શેકવાનું બંધ કરવું જોઈએ. કોંગ્રેસ ખેડુતોને અન્યાય કરતી હતી એટલે જ કુંવરજીભાઈ ભાજપમાં જોડાયા છે. જસદણ વિંછીયા યાર્ડમાં મગફળી ખરીદી માટે નોંધણી શરૂ થઈ ગઈ છે. ભુતકાળમાં કોંગ્રેસ સરકાર સમયે ખેડુતોને તેમની માગણી માટે આંદોલનો કરવા પડતા અને કોંગ્રેસના રાજમાં અનેક ખેડુતોના મૃત્યુ થયા હતા. ચુંટણી આવતા જ ખેડુતો યાદ આવતા જસદણ વિસ્તારના ખેડુતો કોંગ્રેસને ઓળખી ગયા છે. માટે જ ખેડુતો આ સંમેલનથી દુર રહ્યા હતા.